CELEX: 62017TB0571
Language: sk
Date: 2020-11-13 00:00:00
Title: Vec T-571/17: Uznesenie Všeobecného súdu z 13. novembra 2020 – UG/Komisia („Verejná služba – Zmluvní zamestnanci – Zmluva na dobu neurčitú – Článok 47 písm. c) bod i) PZOZ – Výpoveď s výpovednou dobou – Dohoda o vyčíslení výšky náhrady ujmy – Zastavenie konania“)

18.1.2021   
            
            
               SK
            
            
               Úradný vestník Európskej únie
            
            
               C 19/48
            
         
      Uznesenie Všeobecného súdu z 13. novembra 2020 – UG/Komisia
      (Vec T-571/17) (1)
      
      („Verejná služba - Zmluvní zamestnanci - Zmluva na dobu neurčitú - Článok 47 písm. c) bod i) PZOZ - Výpoveď s výpovednou dobou - Dohoda o vyčíslení výšky náhrady ujmy - Zastavenie konania“)
      (2021/C 19/51)
      Jazyk konania: francúzština
      
         Účastníci konania
      
      
         Žalobkyňa: UG (v zastúpení: M. Richard a P. Junqueira de Oliveira, avocats)
      
         Žalovaná: Európska komisia (v zastúpení: L. Radu Bouyon a B. Mongin, splnomocnení zástupcovia)
      
         Predmet veci
      
      Návrh podľa článku 270 ZFEÚ jednak na zrušenie rozhodnutia zo 17. októbra 2016, ktorým Úrad Komisie pre infraštruktúru a logistiku v Luxemburgu (OIL) vypovedal pracovnú zmluvu žalobkyne podľa článku 47 písm. c) bodu i) Podmienok zamestnávania ostatných zamestnancov Európskej únie s účinnosťou od 20. augusta 2017, a jednak na náhradu majetkovej ujmy, ktorú žalobkyňa údajne utrpela v nadväznosti na toto rozhodnutie, ako aj nemajetkovej ujmy, ktorú údajne utrpela v dôsledku ponižujúceho zaobchádzania, ktorému bola vystavená z dôvodu svojej odborovej činnosti a čerpania rodičovskej dovolenky
      
         Výrok
      
      
                  1.
               
               
                  Konanie o výške peňažnej náhrady súvisiacej s rozhodnutím zo 17. októbra 2016, ktorým Úrad Európskej komisie pre infraštruktúru a logistiku v Luxemburgu (OIL) vypovedal pracovnú zmluvu UG, sa zastavuje.
               
            
                  2.
               
               
                  Komisia znáša svoje vlastné trovy konania a je povinná nahradiť polovicu trov konania UG. UG znáša polovicu svojich trov konania.
               
            
         (1)  Ú. v. EÚ C 357, 23.10.2017.